hotchpotch/miracl-hf-unified huggingface dataset:
The Room
The Room on vuonna 2003 julkaistu yhdysvaltalainen indie-elokuva. Sen on ohjannut, tuottanut ja käsikirjoittanut Tommy Wiseau, joka myös näyttelee elokuvassa pääosaa. "The Room" on tullut tunnetuksi sen saamasta surkeasta vastaanotosta. Sitä on usein pidetty yhtenä kaikkien aikojen huonoimmista elokuvista.
Elokuva kertoo menestyvästä pankkivirkailijasta Johnnysta (Tommy Wiseau) ja hänen tulevasta vaimostaan, Lisasta (Juliette Danielle). Lisa ei halua olla Johnnyn kanssa ja rakastuukin Johnnyn ystävään, Markiin (Greg Sestero). Suuri osa elokuvasta on täytetty ratkaisemattomilla sivujuonilla, joista monissa esiintyy elokuvan juonen kannalta merkityksettömiä sivuhenkilöitä. "The Roomissa" on tahattoman koomisia kohtauksia sekä lukuisia virheitä kerronnassa ja tuotannossa. Wiseau itse markkinoi elokuvaa mustana komediana, mutta yleisö sekä moni muu elokuvan näyttelijöistä pitää sitä lähinnä epäonnistuneena draamana.
Elokuvan budjetin on kerrottu olleen noin kuusi miljoonaa dollaria, mutta ilmestyessään se menestyi taloudellisesti surkeasti; sen lipputulojen on arvioitu jääneen alle 2 000 dollariin. "The Roomissa" näytellyt Greg Sestero kirjoitti elokuvan tekemisestä kirjan "The Disaster Artist", joka julkaistiin vuonna 2013. Kirjaan perustuva samanniminen elokuva sai ensi-iltansa vuonna 2017 ja siinä näyttelevät muun muassa James Franco, Dave Franco ja Seth Rogen.
Elokuva kertoo menestyvästä San Franciscossa asuvasta pankkivirkailijasta Johnnysta (Tommy Wiseau) ja hänen tulevasta vaimostaan, Lisasta (Juliette Danielle). Lisa ei halua olla Johnnyn kanssa ja rakastuukin Johnnyn ystävään, Markiin (Greg Sestero).
Suuri osa elokuvasta on täytetty ratkaisemattomilla sivujuonilla, joista monissa esiintyy elokuvan juonen kannalta merkityksettömiä sivuhenkilöitä. Sivuhenkilöitä ovat muun muassa Lisan äiti Claudette, Lisan ystävä Michelle ja tämän poikaystävä Mike, psykologi Peter ja huumediileri Chris-R.
"The Room" on tullut tunnetuksi sen saamasta negatiivisesta vastaanotosta. Sitä on kutsuttu muun muassa ”huonojen elokuvien "Citizen Kaneksi"” ja sitä pidetään yhtenä kehnoimmista koskaan tehdyistä elokuvista. Elokuvaa on kritisoitu muun muassa sen näyttelijäsuorituksista, käsikirjoituksesta, ohjauksesta ja sekavasta tarinankerronasta.
Kuitenkin juuri sen huonoudesta johtuen elokuva on saavuttanut kulttimaineen ja siitä on tullut internet-ilmiö.
Alun perin elokuvaa näytettiin vain muutamassa kalifornialaisessa elokuvateatterissa, mutta vähitellen se sai huonoutensa takia "Rocky Horror Picture Show" -elokuvan kaltaisen kulttimaineen. Yhdysvalloissa "The Roomin" faneilla on tapana pukeutua teatteriesityksissä elokuvan roolihahmoiksi ja heitellä ympäri salia amerikkalaista jalkapalloa ja muovilusikoita, samalla elokuvassa esiintyviä vuorosanoja toistellen.
Curtis Painter
Curtis Jeffrey Painter (s. 24. kesäkuuta 1985 Watseka, Illinois) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan New York Giantsissa. Ammattilaisurallaan Painter on edustanut lisäksi Indianapolis Coltsia.
Indianapolis Colts varasi Purduen yliopiston joukkueessa yliopistojalkapalloa pelanneen Painterin vuoden 2009 NFL:n varaustilaisuudessa, tilaisuuden kuudennella kierroksella. Hän pelasi Coltsissa kolmen kauden ajan, joista kaksi ensimmäistä tähtipelinrakentaja Peyton Manningin varamiehenä. Manningin oltua loukkaantuneena koko kauden 2011, Painter sai tilaisuutensa aloittajana, mutta menetti paikkansa heikkojen esitysten myötä Dan Orlovskylle.
Painter teki huhtikuussa 2012 sopimuksen Baltimore Ravensin kanssa, jossa hän oli lähtökohtaisesti varamies aloittaja Joe Flaccon takana. Painter kuitenkin vapautettiin sopimuksestaan ennen runkosarjan alkua, Ravensin valitessa Painterin sijaan varamieheksi atleettisemman Tyrod Taylorin.
Tammikuussa 2013 Painter solmi sopimuksen New York Giantsin kanssa.
Bostonin verilöyly
Bostonin verilöyly (yhdysvaltalaisten käyttämä nimitys, ) tai King Streetin välikohtaus (brittien käyttämä nimitys, ) oli Bostonissa 5. maaliskuuta 1770 sattunut välikohtaus Britannian armeijan ja bostonilaisen väestön välillä. Välikohtaus sai alkunsa bostonilaisten uhkailtua brittisotilaita sanallisesti ja heiteltyä näitä kohti lumipalloja ja muita esineitä. Lopulta brittisotilaat ampuivat ilman esimiestensä käskyä kohti väkijoukkoa tappaen viisi ja haavoittaen kuutta ihmistä.
Väkijoukkoa kohti ampuneet sotilaat joutuivat myöhemmin oikeuden eteen, jossa heitä puolusti Yhdysvaltain tuleva presidentti John Adams yhdessä kahden avustajan kanssa. Ensimmäisessä oikeudenkäynnissä brittisotilaita komentanut Thomas Preston vapautettiin kokonaan syytteistä, toisessa taas kahdeksasta syytetystä sotilaasta vain kaksi tuomittiin taposta vähäisiin rangaistuksiin.
Bostonin verilöylyä on myöhemmin pidetty yhtenä ratkaisevista tapahtumista, jotka käänsivät yhdysvaltalaiset emämaa Iso-Britanniaa vastaan.
David Desharnais
David Desharnais (s. 14. syyskuuta 1986 Laurier-Station, Quebec) on kanadalainen jääkiekkoilija, pelipaikaltaan keskushyökkääjä. Hän edustaa tällä hetkellä NHL-joukkue Edmonton Oilersia.
Pienikokoinen mutta taitava Desharnais teki läpimurtonsa maailman jääkiekkoeliittiin kaudella 2011–2012, tehtyään yhteensä 60 tehopistettä.
Yleisurheilu kesäolympialaisissa 1924 – miesten 10 000 m
Pariisin olympiakisojen miesten 10 000 metrin juoksuun osallistui 33 urheilijaa 15 eri maasta. Kilpailu suoritettiin suoraan loppukilpailuna 6. heinäkuuta. Kilpailun voitti Suomen Ville Ritola olympiaennätysajalla. Maaliin saakka juoksi 16 urheilijaa.
Reino Lammi
Reino Kustaa Lammi (s. 27. toukokuuta 1935 Kauhava) on suomalainen yleisurheilija. Hän sai Kalevan kisoissa kiekonheitossa pronssia vuonna 1964 tuloksella 52,40 ja 1965 ennätystuloksellaan 54,42.
Lammi edusti urallaan Vaasan Vasamaa, Kauhavan Wisaa ja Ilmajoen Kisailijoita. Hänellä on myös maaotteluedustuksia.
Wang Hao (pöytätennispelaaja)
Wáng Hào (s. 15. joulukuuta 1983) on kiinalainen pöytätennispelaaja. Hän on ollut korkeimmillaan IITF:n rankingissa sijalla yksi joulukuussa 2004. Olympialaisten kaksinpelissä Hao on ollut kolme kertaa peräkkäin hopealla ja on myös voittanut kaksi kertaa joukkuepelissä kultaa. Wang on eniten olympiamitaleja saavuttanut miespöytätennispelaaja.
Pyhä Teresa
Pyhä Teresa voi tarkoittaa seuraavia pyhimyksiä:
Lauri Lehtinen (kilpapurjehtija)
Lauri Lehtinen (s. 25. maaliskuuta 1987 Helsinki) on suomalainen kilpapurjehtija, joka kilpailee nykyisin 49er-luokassa. Hän sijoittui Lontoon 2012 kesäolympialaisissa Kalle Baskin kanssa seitsemänneksi.
Lehtinen saavutti Miikka Pennasen kanssa 29er-luokassa MM-hopeaa vuonna 2004 ja EM-hopeaa vuonna 2003. Hän siirtyi 49er-luokkaan vuonna 2006. Hänen gastinaan oli aluksi Heikki Soininen, vuodesta 2009 Kalle Bask ja vuodesta 2014 Miikka Pennanen. Lehtinen ja Bask ovat sijoittuneet MM-kilpailuissa 11:nneksi vuonna 2010, 16:nneksi vuonna 2009 sekä 19:nneksi vuosina 2011 ja 2012. EM-kilpailuissa parin sijoitukset ovat viides vuonna 2009 sekä yhdestoista vuosina 2010 ja 2011. Vuonna 2011 he sijoittuivat esiolympialaisissa kahdeksanneksi.
Lauri Lehtinen edustaa Nyländska Jaktklubbenia ja häntä valmentaa Jan Thorström. Hänen siskonsa Silja Lehtinen on menestynyt purjehtijana Match racing -luokassa.
Kalle Bask
Kalle Bask (s. 19. lokakuuta 1982 Helsinki) on suomalainen kilpapurjehtija. Hän sijoittui Lontoon 2012 kesäolympialaisissa Lauri Lehtisen kanssa seitsemänneksi.
Bask on kilpaillut Optimistijolla-, E-jolla-, 470- ja 49er-luokissa. 49erissa hän kilpaili ensin Janne Uusi-Autin kanssa ja vuodesta 2009 lähtien Lauri Lehtisen gastina. Lehtinen ja Bask sijoittuivat MM-kilpailuissa 11:nneksi vuonna 2010, 16:nneksi vuonna 2009 sekä 19:nneksi vuosina 2011 ja 2012. EM-kilpailuissa parin sijoitukset ovat viides vuonna 2009 sekä yhdestoista vuosina 2010 ja 2011. Vuonna 2011 he sijoittuivat esiolympialaisissa kahdeksanneksi.
Bask lopetti kilpauransa vuonna 2014. Hän edusti Nyländska Jaktklubbenia ja häntä valmensi Jan Thorström.
Hannes Sonck
Johannes Erik Eiel ”Hannes” Sonck (25. elokuuta 1919 – 18. toukokuuta 1952) oli suomalainen yleisurheilija ja arkkitehti.
Sonck sijoittui EM-kilpailuissa 1946 kolmiloikassa viidenneksi ja kesäolympialaisissa 1948 kymmenottelussa 17:nneksi. Hän voitti Suomen-mestaruuden kymmenottelussa vuosina 1939, 1940, 1942, 1943, 1944 ja 1948, pituushypyssä vuonna 1942 sekä kolmiloikassa vuonna 1943.
Sonck kuoli leukemiaan 32-vuotiaana toukokuussa 1952.
Alien and Sedition Acts
Alien and Sedition Acts on nimitys neljälle Yhdysvaltain kongressin vuonna 1798 hyväksymää lakiehdotusta. Lait antoivat Yhdysvalloille muun muassa karkottaa sellaisen Yhdysvalloissa asuneen maahanmuuttajan, jonka kotimaa oli Yhdysvaltojen kanssa sodassa. Lisäksi Yhdysvaltain sanomalehtiä kiellettiin julkaisemasta kirjoituksia, jotka "valheellisesti, skandaalinomaisesti tai pahansuopeasti" kritisoivat Yhdysvaltain hallitusta.
Lait olivat federalistipuolueen, jolla oli tuolloin enemmistö kongressin kummassakin kamarissa, tukemia. Vaikka lakeja ei koskaan pantu täytäntöön, niitä kritisoitiin Yhdysvalloissa laajalti: muun muassa Yhdysvaltain tuleva presidentti Thomas Jefferson piti lakeja perustuslaissa taatun sananvapauden vastaisena.
Alien and Sedition Acts -lait olivat yksi merkittävimmistä syistä istuneen presidentti John Adamsin tappiolle Thomas Jeffersonille vuoden 1800 presidentinvaaleissa.
Mattias Lindfors
Mattias Lindfors (s. 12. huhtikuuta 1989 Helsinki) on suomalainen kilpapurjehtija. Hän kilpailee Laser-luokassa.
Lindfors sijoittui Laser-luokan MM-kilpailuissa 64:nneksi vuonna 2012, 79:nneksi vuonna 2011 ja sijalle 108 vuonna 2010. EM-kilpailuissa hän oli 42:s vuonna 2011 ja 98:s vuonna 2010. Hän sai edustuspaikan Lontoon olympialaisiin voitettuaan huhtikuussa 2012 Palma de Mallorcan maailmancupissa maapaikan Suomelle hankkineen Fredrik Westmanin sekä neljä vuotta aiemmin olympialaisissa purjehtineen Pierre Colluran.
Mattias Lindfors edustaa Brändö Seglarea ja häntä valmentaa Jan Gahmberg. Fysiikkavalmennuksesta ja ohjelman suunnittelusta vastaa Minna Aalto.
Yleisurheilu kesäolympialaisissa 1924 – miesten maraton
Pariisin vuoden 1924 olympiakisojen miesten maratonjuoksuun osallistui 58 urheilijaa 20 eri maasta. Kilpailu suoritettiin 13. heinäkuuta. Kilpailun voitti Suomen Albin Stenroos. Maaliin saakka juoksi 30 urheilijaa.
613 käskyä
613 käskyä ovat Toorassa, Mooseksen viidessä kirjassa annetut määräykset eli "mitsvat" (, "mitsvot"), joita noudattaen juutalaisten tulee elää. Käskyjen määräksi on vakiintunut 613, sillä se on sanan "Torah" lukuarvo lisättynä kahdella Tooraa edeltäneellä käskyllä. Käskyluettelo ei ole yksiselitteinen, mutta arvovaltaisimpana pidetään rabbi Maimonidesin kokoamaa listaa "Mishneh Torah"issa (1170–1180 jaa.). Käskyistä positiivisia on 248, ja kieltoja on 365. Suuri osa käskyistä on vanhentuneita, kuten jo tuhotussa temppelissä suoritettavan rituaaliteurastuksen ohjeet, ja jotkin vain muinaista Israelia koskevat ohjeet. Nykyisin noudatettavissa olevia käskyistä arvioidaan olevan alle 300.
Joonas Lindgren
Joonas Lindgren (s. 31. toukokuuta 1986 Helsinki) on suomalainen kilpapurjehtija, joka kilpailee 470-luokassa. Hän edusti Suomea yhdessä veljensä Niklas Lindgrenin kanssa sekä Lontoon 2012 että Rion 2016 kesäolympialaisissa.
Joonas Lindgren on kilpaillut 470-luokan arvokilpailuissa vuodesta 2006 lähtien. Aluksi hänen parinaan oli Juuso Lautiainen, vuonna 2008 Niko Helander sekä vuodesta 2009 Niklas Lindgren, joka voitti veljesten välisen kilpailun edustuspaikasta Pekingin 2008 olympialaisiin. Lindgrenit sijoittuivat Lontoon olympialaisissa 21:nneksi ja Rion olympialaisissa 15:nneksi. MM-kilpailuissa he sijoittuivat neljänneksi vuonna 2012, 19:nneksi vuonna 2010, 22:nneksi vuonna 2011 ja 39:nneksi vuonna 2009. EM-kilpailuissa heidän sijoituksensa ovat olleet kymmenes vuonna 2011, 25:s vuonna 2009 ja 32:s vuonna 2010.
Joonas ja Niklas Lindgren edustavat Helsingfors Segelklubbia ja heitä valmentaa Petri Leskinen. Veljesten isä Jouko Lindgren saavutti purjehduksessa olympiapronssia Tallinnassa 1980.
Olga Virtanen
Olga Virtanen on suomalainen pikajuoksija. Hän paransi kaksi kertaa Tampereella Suomen ennätystä naisten 100 metrillä: aluksi vuonna 1915 aikaan 13,6 sekuntia, ja sittemmin 31. elokuuta 1917 aikaan 13,4 sekuntia. Virtanen on seitsenkertainen Suomen mestari vuosina 1916–1917 ja vuosina 1919–1923.
Emma Kanerva
Emma Kanerva (s. 13. heinäkuuta 1985 Mikkeli) on suomalainen kouluratsastaja. Hän edusti Suomea Lontoon 2012 kesäolympialaisissa.
Kanerva saavutti junioreiden EM-pronssia vuonna 2004. Senioreiden MM-kilpailuissa 2010 hän sijoittui "Sini Spirit" -ratsullaan Grand Prix Freestylessa 22:nneksi ja Grand Prix Specialissa 24:nneksi. Vuonna 2011 hän oli EM-kilpailujen Grand Prix Specialissa 30:s ja joukkuekilpailussa seitsemäs.
Kanerva asuu nykyisin Saksassa ja on olympiavoittaja Hubertus Schmidtin valmennuksessa. Hän kilpailee "Sini Spiritin" ohella myös Schmidtin entisellä kilparatsulla "Donnellylla". Suomessa Kanerva edustaa Hyvinkään Urheiluratsastajia.
Emma Kanerva valmistui hevosvalmentajaksi Ypäjän Hevosopistolta vuonna 2006.
Mikaela Lindh
Mikaela Lindh (s. 17. joulukuuta 1969 Turku) on suomalainen kouluratsastaja. Hän edusti Suomea Lontoon 2012 kesäolympialaisissa.
Lindh voitti vuonna 2011 ruunallaan "Skovlunds Más Guapo" Pohjoismaiden mestaruuden sekä sijoittui EM-kilpailujen henkilökohtaisessa kisassa 24:nneksi ja joukkuekilpailussa seitsemänneksi.
Lindh muutti Tanskaan vuonna 2001 ja on vuodesta 2004 pitänyt Kööpenhaminan lähellä valmennuskeskusta nykyisen aviomiehensä, kouluratsastaja Poul Fabricius-Bjerren kanssa. Suomessa Lindh edustaa Turun Seudun Ratsastajia.
Veikko Laine (keihäänheittäjä)
Veikko Olavi Laine (s. 2. tammikuuta 1934 Oripää) on suomalainen keihäänheittäjä. Hän saavutti Kalevan kisoissa hopeaa vuonna 1958 ja pronssia vuonna 1960. Tukholman EM-kilpailuissa 1958 hän sijoittui karsinnassa 16:nneksi eikä selviytynyt loppukilpailuun. Seuratasolla hän edusti Turun Tovereita. Hänen ennätyksensä on 78,75 m, jonka hän heitti lokakuussa 1959 ja jolla hän sijoittui sillä hetkellä Suomen kaikkien aikojen tilastossa viidenneksi. Laine edusti Suomea kuudessa maaottelussa.
Olavi Kauhanen
Olavi Kauhanen (23. kesäkuuta 1926 Äyräpää – 30. joulukuuta 2013 Tampere) oli suomalainen keihäänheittäjä ja lentopalloilija.
Kauhanen voitti keihäänheiton Suomen-mestaruuden vuosina 1956 ja 1959 sekä saavutti SM-hopeaa vuosina 1955 ja 1962. Heinäkuussa 1959 Tampereella hän heitti uransa pisimmän heiton 79,63 m, jolla hän sijoittui sillä hetkellä Suomen kaikkien aikojen tilastossa toiseksi. Yhdeksässä maaottelussaan 1954–1959 Kauhanen keräsi viisi voittoa.
Lentopallossa Kauhanen voitti Suomen-mestaruuden vuosina 1959 ja 1961 Järvensivun Kisan riveissä sekä edusti Suomea MM-kilpailuissa vuonna 1952.
Kauhanen ei kilpaillut olympialaisissa, vaikka oli Melbournen olympiavuonna 1956 Suomen paras keihäänheittäjä. Vaikka hän voitti 1956 Lahdessa Tampereen Pyrinnön väreissä SM-kultaa huipputuloksella 77,35 ja olympiapuvun mitatkin jo otettiin, häntä ei lopulta valittu. Rooman kesäolympialaisiin 1960 vuotta aikaisemmin ennätyksensä heittänyttä Kauhasta ei valittu, koska hän edusti tuolloin TUL:n jäsenseuraa Tampereen Kisa-Tovereita.
Ikämiehenä vuonna 1966 hän teki M40-sarjan ME:n 72,88, ja vielä 45-vuotiaana hän heitti 64,68. Syyskuun 13. päivänä 1959 hän teki harvinaisen tempun voittaessaan TUL:n keihäsmestaruuden ja Suomen lentopallomestaruuden samana päivänä.
Olavi Kauhanen toimi TUL:n keihäsvalmentajana vuosina 1959–1976.
Kauhanen työskenteli palomiehenä ja eläköityi palomestarina Tampereen palokunnasta. Hän kuoli Tampereella 87-vuotiaana 30. joulukuuta 2013.
Eero Jaatinen
Eero Juhani Jaatinen (s. 11. tammikuuta 1936 Antrea) on suomalainen keihäänheittäjä, joka sai pronssia Kalevan Kisoissa 1962. Hän edusti Riihimäen Kiskoa.
Olavi Varis
Lauri Olavi Varis (s. 23. toukokuuta 1937) on suomalainen keihäänheittäjä, joka sai pronssia Kalevan kisoissa 1963. Hän edusti Pihtiputaan Tuiskua. Hänen ennätyksensä on 79,01 vuodelta 1964.
Eero Tiusanen
Eero Tiusanen (s. 26. helmikuuta 1943 Hämeenlinna) on suomalainen keihäänheittäjä, joka sijoittui pronssille Kalevan kisoissa 1965 tuloksella 78,94. Hänen ennätyksensä on 80,35. Hän edusti Valkeakosken Hakaa ja Toijalan Vauhtia.
Esa Ålander
Esa Antero Ålander (14. lokakuuta 1946 Iisalmi – 10. heinäkuuta 2016) oli suomalainen keihäänheittäjä, joka sijoittui pronssille Kalevan kisoissa 1967, 1968 ja 1970. Hänen ennätyksensä oli 82,56 metriä. Hän edusti urallaan Iisalmen Visaa ja Helsingin Kisa-Veikkoja. Hänellä oli useita maaotteluedustuksia.
Kutu
Kutu eli kuteminen on suvullinen lisääntymismenetelmä, jota käyttävät useimmat vesieläimet, kuten kalat ja sammakot. Kuduksi voidaan kutsua myös kutemiseen liittyviä mätimunia.
Kalat kutevat tiettyyn vuodenaikaan, Suomessa yleensä keväällä, siten että naaras laskee mätimunat sopivaan paikkaan, esimerkiksi kivenkoloon. Sitten koiraat laskevat maitinsa munien päälle hedelmöittääkseen ne. Kutu tapahtuu monesti vesistön virtaavissa osissa, jonne kalat erikseen nousevat kutemaan. Lohikalat ovat tavallisimmin syyskutuisia. Tyynenmerenlohet nousevat usein kudulle vain kerran, minkä jälkeen ne kuolevat. Made kutee tammikuussa jään alle. Kalojen pyynti kudulta on monesti sangen helppoa, ja sitä on saatettu rajoittaa kantojen suojelemiseksi esimerkiksi paikallisin määräyksin.
Myös sammakkoeläimillä on samantapainen kutukäyttäytyminen.
Pekka Paltila
Pekka Juhani Paltila (s. 24. heinäkuuta 1944 Karkku) on suomalainen keihäänheittäjä, joka sijoittui pronssille Kalevan kisoissa 1969 tuloksella 80,38 m. Hänen ennätyksensä oli 80,48 m. Hän edusti urallaan Helsingin Poliisi-Voimailijoita ja Pakilan Vetoa.
Hagos Gebrhiwet
Hagos Gebrhiwet (s. 11. toukokuuta 1994) on etiopialainen kestävyysjuoksija.
Gebrhivet sijoittui Villeneuve d'Ascqin alle 18-vuotiaiden MM-kilpailuissa 2011 viidenneksi 3 000 metrin juoksussa. Hän oli maastojuoksun Afrikan-mestaruuskilpailuissa Kapkaupungissa 2012 alle 20-vuotiaiden kahdeksalla kilometrillä neljäs. Hän juoksi nuorten maailmanennätykset viiden kilometrin katujuoksussa 13.14 Carlsbadissa 1. huhtikuuta 2012 ja 5 000 metrillä 12.47,53 Saint-Denis'sä 6. heinäkuuta 2012. Lontoon olympialaisissa hän sijoittui 5 000 metrillä 11:nneksi.
Gebrhivet juoksi 3 000 metrin sisäratojen nuorten maailmanennätyksen 7.32,87 Bostonissa 2. helmikuuta 2013. Hän voitti maastojuoksun alle 20-vuotiaiden maailmanmestaruuden Bydgoszczissa sekä henkilökohtaisessa että joukkuekilpailussa. Moskovan MM-kilpailuissa hän sai 5 000 metrillä hopeaa ajalla 13.27,26. Hän sijoittui Sopotin MM-hallikilpailuissa 2014 3 000 metrillä viidenneksi.
Gebrhiwet sijoittui Guiyangin maastojuoksun MM-kilpailuissa 2015 neljänneksi ja voitti kultaa joukkuekilpailussa. Pekingin MM-kilpailuissa 2015 hän sai pronssia 5 000 metrillä ajalla 13.51,86. Rio de Janeiron olympialaisissa 2016 hän saavutti samalla matkalla niin ikään pronssia ajalla 13.04,35.
Lars Avellan
Lars Torsten Runar Avellan (s. 14. kesäkuuta 1948) on suomalainen keihäänheittäjä, joka sijoittui hopealle Kalevan Kisoissa 1970. Hänen ennätyksensä on 82,84. Hän edusti HIFK:ta.
Jorma Jaakola
Jorma Kalevi Jaakola (s. 13. kesäkuuta 1950 Vihanti) on suomalainen keihäänheittäjä, joka sijoittui pronssille Kalevan kisoissa 1971 ja 1974. Hänen ennätyksensä on 90,86 vuodelta 1976. Häntä valmensi Lauri Immonen. Hän osallistui Helsingin 1971 ja Rooman 1974 EM-kisoihin sekä Montrealin 1976 olympialaisiin.
Kari Ihalainen
Kari Kalevi Ihalainen (s. 24. heinäkuuta 1954 Hankasalmi) on suomalainen yleisurheiluvalmentaja ja entinen keihäänheittäjä. Hän on toiminut muun muassa MM-pronssimitalisti Breaux Greerin, Esko Mikkolan ja naisten Suomen ennätyksen haltija Paula Tarvaisen henkilökohtaisena valmentajana sekä Suomen ja Etelä-Korean keihäänheiton lajivalmentajana. Omalla heittourallaan hän sijoittui parhaimmillaan pronssille Kalevan kisoissa 1984 tuloksella 83,84. Hänellä on viisi maaotteluedustusta.
Miksi Suomi on Suomi
Miksi Suomi on Suomi on Tommi Uschanovin vuonna 2012 julkaistu kirja. Kirja käsittelee piirteitä, joilta osin Suomi eroaa muista maista.
Kirja on osa löyhää trilogiaa, johon kuuluvat lisäksi teokset "Mikä vasemmistoa vaivaa?" (2008) ja "Suuri kaalihuijaus" (2010).
Keb’ Mo’
Keb’ Mo’, oikealta nimeltään Kevin Moore, (s. 3. lokakuuta 1951 Los Angeles, Kalifornia) on yhdysvaltalainen bluesia esittävä laulaja-lauluntekijä ja kitaristi. Hän on saanut huomattavia vaikutteita Robert Johnsonin tyylistä. Hän on tehnyt yhteistyötä muiden muassa Papa John Creachin ja Monk Higginsin kanssa. Hänelle on myönnetty kolme Grammy-palkintoa kategoriassa "Contemporary Blues Album" vuosina 1997, 1999 ja 2005.
Füssen
Füssen on kaupunki Baijerissa Saksassa Ostallgäun piirikunnassa viiden kilometrin päässä Itävallan rajasta. Kaupungin vaakunassa on kolmen jalan muodostama triskele. Asukkaita kaupungissa on noin 14 000.
Kaupungin alueella on ollut asutusta jo roomalaiskaudella ja jo 800-luvulla sinne rakennettiin kirkko. Kyseisessä kirkossa sijaitsee myös Saksan vanhin fresko. Kaupungin paikallisen päivälehden nimi on "Allgäuer Zeitung". Kaupunki on tunnettu myös romanttisen tien päätepysäkkinä ja maailmankuulut linnat Neuschwanstein ja Schloss Hohenschwangau sijaitsevat kaupungin läheisyydessä. Kaupunki tunnetaan Saksassa myös jääkiekkojoukkuestaan; EV Füssen.
Paul Jennings Hill
Paul Jennings Hill (6. helmikuuta 1954 – 3. syyskuuta 2003) oli yhdysvaltalainen murhaaja. Hän oli entinen presbyteerinen pappi ja abortin vastustaja. Hän ampui vuonna 1994 tohtori John Bayard Brittonin ja tämän henkivartijan, James Herman Barrettin, kun nämä olivat ajamassa aborttiklinikalle Pensacolassa, Floridassa vuonna 1994. Barrettin 68-vuotias vaimo June haavoittui myös iskussa. Hill oli aiemmin osoittanut klinikan edustalla säännöllisesti mieltään. Hill oli vuonna 1993 ekskommunikoitu, sillä hän oli asettunut julkisuudessa puolustamaan aborttilääkäreiden murhia.
Oikeudessa Hill piti tekoaan oikeutettuna, sillä hänen tarkoituksensa oli estää tulevia abortteja, joita hän piti syntymättömien lasten murhina. Hill sai kuolemantuomion. Hän katsoi joutuvansa marttyyriksi ja odotti palkkiota taivaassa. Hänet teloitettiin myrkkyruiskeella, ja hänestä tuli näin ensimmäinen aborttiklinikan lääkärin surmaamisesta teloitettu henkilö.
Viimeisillä sanoillaan Hill esitti abortin vastustajille kehotuksen jatkaa abortin vastaista taisteluaan.
Harmaalintuhaukka
Harmaalintuhaukka ("Accipiter poliocephalus") on haukkojen heimoon kuuluva lintu. Sitä tavataan Indonesiassa ja Papua-Uudessa-Guineassa.
Vaikka sen esiintymisalue on suppeahko, sitä ei kuitenkaan pidetä vaarantuneena.
Se on kevytrakenteinen ja keskikokoinen lintu. Väritykseltään se on päältä harmaa, vaaleampi päästä ja kaulasta, siivet ovat tummat, alapuoli pääosin valkoinen. Jalat ja vahanahka ovat oranssinpunaiset. Sen pituus on 30–38 cm, ja naaras on koirasta suurempi. Se elää metsissä, metsän laitamilla ja nuoressa kasvustossa. Se syö pieniä matelijoita ja hyönteisiä.
Se rakentaa pesän suuriin puihin alustalle, joka on koottu risuista ja lehdistä.
Lampi (täsmennyssivu)
Lampi voi tarkoittaa seuraavia:
Lampi on seuraavien suomalaisten tunnettujen henkilöiden sukunimi:
Jukka Miettinen
Jukka Sakari Miettinen (s. 17. maaliskuuta 1954 Karttula) on suomalainen keihäänheittäjä, joka sijoittui pronssille Kalevan kisoissa 1983 Porissa tuloksella 80,26. Hän jäi Aimo Ahon hopeatuloksesta 30 cm. Kalevan kisoissa 1988 Hämeenlinnassa Miettinen sijoittui kuudenneksi. Hänen ennätyksensä on 85,46 metriä vuodelta 1983. Hänellä ei ollut valmentajaa. Miettinen edusti urallaan Karttulan Urheilijoita ja Helsingin Kisa-Veikkoja.
Yki Laine
Yki Yrjö Erkki Laine (s. 16. toukokuuta 1965 Vaasa) on suomalainen keihäänheittäjä, joka sijoittui pronssille Kalevan kisoissa 1986 tuloksella 76,12. Hänen ennätyksensä on 79,70 vuodelta 1989. Hänellä on myös useita Suomen mestaruusmitaleja nuorten sarjoissa. Hänellä on myös kolme maaotteluedustusta.
Laine edusti aluksi Lahden Ahkeraa sittemmin Heinolan Iskua ja häntä valmensi Leo Pusa.
Medisoft
Medisoft on suomalainen tavaramerkki. Medisoft-tuotesarjaan kuuluu tuotteita käsien desinfiointiin ja ihonhoitoon sekä kuluttajille että ammattikäyttöön (teollisuus, terveydenhuolto). Osa tuotteista on saanut Allergia- ja Astmaliiton Allergiatunnuksen käyttöoikeuden. Tuotteiden valmistaja on Oy Transmeri Ab.
Henrik Harpestreng
Henrik Harpestreng (myös "Harpestraeng" tai "Harpestræng"; k. 1244) oli tanskalainen kaniikki ja Tanskan ja Pohjoismaiden ensimmäinen tunnettu lääkäri. Tiedot hänestä rajoittuvat lähinnä mainintaan että hän oli "Medicus et Canonicus Roschildensis" ('roskildeläinen lääkäri ja kaniikki'). Hän toimi todennäköisesti kuningas Erik IV Plovpenningin lääkärinä.
Henrik on todennäköisesti sama henkilö kuin Henricus Dacus, joka on kirjoittanut teoksen "De simpliciubus". Hän on kirjoittanut myös teoksen "Liber Herbarum". Nämä molemmat ovat latinankielisiä, mutta myöhemmin hän kirjoitti tanskaksi.
Naantalin birgittalaisluostarissa oli käytössä vuodesta 1440 alkaen sinne Vadstenan emoluostarista toimitettu sairaanhoidon ohjeeksi laadittu "nadhen dals closters book" ("Naantalin luostarin kirja"), jonka tiedot ovat pitkälti peräisin Harpestrengiltä.
Kaisaniemi (Ylivieska)
Kaisaniemi on Ylivieskan kaupunginosa. Se sijaitsee noin 2 kilometriä kaupungin keskustaajamasta, kantatien 86 länsipuolella.
Alueen asutus koostuu omakoti- rivi- ja kerrostaloista. Palveluja alueella on muun muassa kesäkuussa 2011 avattu Sale-ketjun lähikauppa.
Mario Joseph Conti
Mario Joseph Conti (s. 20. maaliskuuta 1934 Elgin) on skotlantilainen roomalaiskatolinen arkkipiispa. Hänet vihki papiksi Luigi Traglia Aberdeenin hiippakuntaan26. lokakuuta 1958. Hänet nimitettiin saman hiippakunnan johtoon 28. helmikuuta 1977, ja piispaksi vihkiminen seurasi 3. toukokuuta. Pääkonsekraattorina toimi Gordon Joseph Gray, jota avustivat Stephen McGill ja Colin Aloysius MacPherson.
Conti sai 15. tammikuuta 2002 nimityksen Glasgowin arkkipiispaksi, jona hän toimi, kunnes jäi eläkkeelle 24. heinäkuuta 2012.
Jääkiekko talviolympialaisissa 2010 – naisten karsinnat
Jääkiekon naisten olympiakarsinnat vuoden 2010 Vancouverin turnaukseen aloitettiin syyskuussa 2008. Ja karsintojen kautta turnaukseen selviytyivät Slovakia ja Kiina.
Sijoituksilla on merkitystä IIHF:n maailmanrankingiin 2010.
Cyr-Nestor Yapaupa
Cyr-Nestor Yapaupa (s. 26. helmikuuta 1970 Bangassou) on keskiafrikkalainen roomalaiskatolinen piispa. Hänet vihittiin papiksi Bangassoun hiippakuntaan 18. maaliskuuta 2001 ja inkardinoitiin Alindaon hiippakuntaan 18. joulukuuta 2004.
Yapaupa sai 14. toukokuuta 2012 nimityksen Alindaon koadjuuttoripiispaksi. Piispaksi konsekroinnin suoritti 22. heinäkuuta Fernando Filoni, jota avustivat Jude Thaddeus Okolo ja Edouard Mathos.
Philip Tartaglia
Philip Tartaglia (s. 11. tammikuuta 1951 Glasgow) on skotlantilainen roomalaiskatolinen arkkipiispa. Hänet vihittiin papiksi Glasgowin arkkihiippakuntaan 30. kesäkuuta 1975 ja nimitettiin Paisleyn hiippakunnan johtoon 13. syyskuuta 2005. Piispaksi vihkiminen seurasi 20. marraskuuta. Pääkonsekraattorina toimi Mario Joseph Conti, jota avustivat Raymond Leo Burke ja John Aloysius Mone.
24. heinäkuuta 2012 Tartaglia sai nimityksen Glasgowin arkkipiispaksi.
HMS Wolverine (1910)
HMS Wolverine oli Britannian Kuninkaallisen laivaston Beagle-luokan hävittäjä, joka palveli ensimmäisessä maailmansodassa.
Alus tilattiin Cammell Laird and Companyltä Birkenheadistä osana vuosien 1908-1909 laivasto-ohjelmaa. Sen köli laskettiin 26. huhtikuuta 1909 ja alus laskettiin vesille 15. tammikuuta 1910. Alus valmistui vielä samana vuonna syyskuussa.
Alus liitettiin valmistuttuaan 1. hävittäjälaivueeseen, josta se siirrettiin 5. hävittäjälaivueeseen 1911. Laivueen mukana alus siirtyi Välimerelle, jossa se oli edelleen ensimmäisen maailmansodan puhjetessa. Alus upposi 12. joulukuuta 1917 kolaroituaan sluuppi "HMS Rosemaryn" kanssa Lough Foylessa.
John Dramani Mahama
John Dramani Mahama (s. 29. marraskuuta 1958 Damongo, Ghana) on ghanalainen poliitikko, joka toimi presidenttinä 2012-2017. Hän nousi presidentiksi John Atta Millsin kuoleman jälkeen oltuaan tätä ennen maan varapresidentti.
Hän voitti vuoden 2012 vaalit pienellä marginaalilla, Mahama sai 50.7% ja oppositiojohtaja Nana Akufo-Addo 47.74%.
Ennen poliittista uraansa Mahama opiskeli ulkomailla, mm. Moskovassa ja työskenteli Japanin suurlähetystässä Acrassa sekä kansalaisjärjestö Plan Internationalin palveluksessa. Hänestä tuli kansanedustaja vuonna 1996, ja hän toimi myös maansa viestintäministerinä ja edustajana Afrikan parlamentissa.
Presidenttikaudellaan Mahama sai lisänimen "Sähkökatkomies", sillä maassa oli usein sähkökatkoja. Hän sekaantui korruptioskandaaliin, jossa hallitus maksoi miljoonia valtapuolueen rahoittajalle. Hän asettui ehdolle myös vuoden 2016 vaaleihin.
HMS Scorpion (1910)
HMS Scorpion oli Britannian Kuninkaallisen laivaston Beagle-luokan hävittäjä, joka palveli ensimmäisessä maailmansodassa. Alus poistettiin palveluksesta pian sodan päätyttyä ja se myytiin romutettavaksi 26. lokakuuta 1921.
Alus tilattiin Fairfield Shipbuilding and Engineering Companyltä Govanista osana vuosien 1908-1909 laivasto-ohjelmaa. Sen köli laskettiin 3. toukokuuta 1909 ja alus laskettiin vesille 19. helmikuuta 1910. Alus valmistui vielä samana vuonna elokuussa.
Alus liitettiin valmistuttuaan 1. hävittäjälaivueeseen, josta se siirrettiin 5. hävittäjälaivueeseen 1911. Laivueen mukana alus siirtyi Välimerelle, jossa se oli edelleen ensimmäisen maailmansodan puhjetessa. Alus myytiin romutettavaksi 26. lokakuuta 1921.
HMS Pincher (1910)
HMS Pincher oli Britannian Kuninkaallisen laivaston Beagle-luokan hävittäjä, joka palveli ensimmäisessä maailmansodassa.
Alus tilattiin William Denny and Brothersilta Dumbartonista osana vuosien 1908-1909 laivasto-ohjelmaa. Sen köli laskettiin 20. toukokuuta 1909 ja alus laskettiin vesille 15. maaliskuuta 1910. Alus valmistui vielä samana vuonna syyskuussa.
Alus liitettiin valmistuttuaan 1. hävittäjälaivueeseen, josta se siirrettiin 5. hävittäjälaivueeseen 1911. Laivueen mukana alus siirtyi Välimerelle, jossa se oli edelleen ensimmäisen maailmansodan puhjetessa. Alus haaksirikkoutui 24. heinäkuuta 1918.
Espoon Bembölen FK-rata
Bembölen FK-rata on karting-rata Uudellamaalla Espoon kaupungissa. Rata sijaitsee Kellonummen hautausmaan läheisyydessä Vanha-Espoossa ja on Espoon UA:n käytöön ja hallintaan rata siirtyi 1970-luvulla. Bembölen FK-rata on suomen vanhin asfaltoitu ulkokartingrata. Se oli käyttökunnossa 1963 ja lopullisesti valmistui vuonna 1965. Rata on avoinna ma, ti ja ke klo 17.00-20.00 ja paikalla on kahvila sekä varuste- että karting-autovuokrausmahdollisuus.
Bembölen FK-rata
HMS Grampus (1910)
HMS Grampus (alkuperäiseltä nimeltään "HMS Nautilus") oli Britannian Kuninkaallisen laivaston Beagle-luokan hävittäjä, joka palveli ensimmäisessä maailmansodassa.
Alus tilattiin Thames Shipbuilding and Engineering Companyltä Bow Creekistä osana vuosien 1908-1909 laivasto-ohjelmaa. Sen köli laskettiin 14. huhtikuuta 1909 ja alus laskettiin vesille 30. maaliskuuta 1910 nimellä "HMS Nautilus". Alus valmistui syyskuussa 1911.
Alus liitettiin valmistuttuaan 1. hävittäjälaivueeseen, josta se siirrettiin 5. hävittäjälaivueeseen 1911 ja alus siirtyi laivueen mukana Välimerelle. Aluksen nimeksi vaihtui "HMS Grampus" 16. joulukuuta 1913. Alus myytiin romutettavaksi 21. syyskuuta 1920.
Marko Hyytiäinen
Marko Juhani Hyytiäinen (s. 27. marraskuuta 1966 Lahti) on suomalainen keihäänheittäjä, joka sijoittui pronssille Kalevan kisoissa 1990 tuloksella 81,02 sekä Kalevan kisoissa 1989 tuloksella 77,08. Hänen ennätyksensä on 83,40. Hänellä on useita maaotteluedustuksia ja hän osallistui Splitin EM-kilpailuihin vuonna 1990 karsiutuen finaalista. Valmentajana hänellä oli Risto Korja. Hän edusti Helsingin Kisa-Veikkoja.
Yun Chi-ho
Yun Chi-ho (, 1864 tai 1865 –1945) oli korealainen itsenäisyysaktivisti, poliitikko ja opettaja. Hän on Etelä-Korean neljännen presidentin Yun Bo-seonin setä.
Lellelle
Lellelle on Pirkka-Pekka Peteliuksen esittämä vuonna 1985 levytetty kappale. Se on käännöskappale brittiläisen Typically Tropical -yhtyeen tekemästä kappaleesta "Barbados".
Kappale julkaistiin singlenä kappaleen "Tra la la" kanssa sekä samana vuonna ilmestyneellä albumilla "Pimpparauta".
Suomenkielisen käännöksen kappaleeseen on tehnyt Pirkka-Pekka Petelius. Kappaleen on tuottanut Pedro Hietanen, joka soittaa myös kappaleessa syntetisaattoria. Taustakuorossa laulaa Pave Maijanen, sähkökitaraa soittaa Janne Louhivuori, bassoa Harri Merilahti ja rumpuja Hannu "Hande" Lemola.
Kappale kertoo miehestä, joka matkustaa Helsingistä Kuopioon lentokoneella tapaamaan tyttöä nimeltä Lelle. Alkuperäisessä kappaleessa esiintyvä Coconut Airways on Peteliuksen käännöksessä savolainen "Kalakukko Airways" -niminen lentokone.
Kappaleen alussa Petelius esittää esipuheen savon murretta puhuvana lentokapteeni Hujasena. Hujanen huomauttaa matkustajille muun muassa turvavyön käytöstä, ja että matkustajat eivät polttelisi tupakkaa, ennen kuin lentokone on ilmassa.
Eero Heikkinen
Eero Matias Heikkinen (s. 22. heinäkuuta 1955 Kestilä) on suomalainen keihäänheittäjä, joka sijoittui pronssille Kalevan kisoissa 1988 tuloksella 76,14 m. Hänen ennätyksensä vanhalla keihäsmallilla oli 82,12 m vuodelta 1985 ja uudella keihäsmallilla hän heitti parhaimmillaan 79,46 m vuonna 1987. Hän edusti urallaan Kestilän Kisa-Veikkoja, Vaalan Karhua ja Nivalan Urheilijoita. Hänellä on myös maaotteluedustus.
Arto Manninen
Arto Johannes Manninen (s. 2. tammikuuta 1962 Kannus) on suomalainen keihäänheittäjä, joka sijoittui hopealle Kalevan kisoissa 1987. Hänellä on maaotteluedustus Tukholmassa, jossa hän sijoittui viidenneksi ennätystuloksellaan 78,78. Vanhalla keihäsmallilla hän heitti ennätyksekseen 85,62 Raahessa elokuussa 1983.
Reunalla
Reunalla tarkoittaa seuraavia asioita:
Anthony Davis
Anthony Davis voi viitata seuraaviin henkilöihin:
Jouko Rantanen
Jouko Oskari Rantanen (27. huhtikuuta 1932 Hämeenlinna – 15. lokakuuta 2006) oli suomalainen keihäänheittäjä. Hän voitti SM-kultaa Kalevan kisoissa 1955 tuloksella 74,93 m. Hänen ennätyksensä oli 75,88 m vuodelta 1966. Hän edusti Tampereen Kisatovereita. Hänellä on maaotteluedustus Helsingistä vuodelta 1955, jolloin hän sijoittui toiseksi.
Unkari olympialaisissa
Unkari on osallistunut kaikkiin nykyaikaisiin olympialaisiin lukuun ottamatta Antwerpenin kisoja 1920, joihin se ei saanut osallistua johtuen roolistaan ensimmäisessä maailmansodassa sekä Los Angelesin kisoja 1984, joita se boikotoi muiden itäblokin valtioiden kanssa.
Unkari on saavuttanut kesäolympialaisissa 175 kulta-, 147 hopea- ja 169 pronssimitalia eli kaikkiaan 491 mitalia. Sen menestyksekkäimmät urheilumuodot ovat olleet miekkailu (37 kultaa), uinti (28), melonta (25) ja paini (19). Eniten mitaleja, kymmenen, ovat saavuttanut miekkailija Aladár Gerevich ja telinevoimistelija Ágnes Keleti.. Talviolympialaisissa maa on saanut yhden kulta-, kaksi hopea- ja neljä pronssimitalia. Kultamitali tuli kaukalopikaluistelusta ja himmeämmät mitalit taitoluistelusta. Vaikka Unkari on yksi kesäolympialaisten kaikkien aikojen menestyneimpiä maita, se ei ole ikinä isännöinyt kisoja.
Matt Ryan
Matt Ryan voi viitata ainakin seuraaviin henkilöihin:
Pentti Pihlakoski
Pentti Pihlakoski (8. joulukuuta 1928 Rautu – 13. heinäkuuta 2012 Uusikaupunki) oli suomalainen urheilujohtaja, -valmentaja ja -tuomari. Hänelle myönnettiin Suomen urheilun kultainen ansioristi sekä kesäkuussa 2000 liikuntaneuvoksen arvonimi.
Pihlakoski muutti vanhempiensa mukana Turkuun vuonna 1934. Hän kävi teknisen koulun ja työskenteli Wärtsilän Turun-telakalla kunnes vuonna 1972 siirtyi henkilöstöpäälliköksi Uudenkaupungin telakalle, jossa hän pysyi eläkkeelle jäämiseensä saakka.
Pihlakoski voitti jalkapallossa A-junioreiden Suomen-mestaruuden Turun Palloseuran joukkueessa vuonna 1946 ja pelasi jääkiekkoa mestaruussarjassa 18-vuotiaana kaudella 1946-1947. Myöhemmin hän toimi mäkihypyn parissa valmentajana, kansainvälisenä tuomarina ja teknisenä asiantuntijana. Hiihdon MM-kilpailuissa 1978 Lahdessa hän oli kilpailuvaliokunnan puheenjohtaja. Hän toimi Suomen Hiihtoliiton varapuheenjohtajana ja SVUL:in hallituksen jäsenenä. Hän oli SVUL:in Varsinais-Suomen piirin puheenjohtaja 21 vuoden ajan. Hänet kutsuttiin SVUL:in kunniajäseneksi ja SVUL:in Varsinais-Suomen piirin kunniapuheenjohtajaksi.
Pauli Vesterinen
Pauli Vesterinen (20. marraskuuta 1923 Kanneljärvi – 8. elokuuta 2005) oli suomalainen keihäänheittäjä, joka sijoittui Kalevan kisoissa viidesti pronssille (1947, 1948, 1950, 1951, 1952). Hän edusti Helsingin Poliisi-Voimailijoita. Hänen ennätyksensä on 75,72 vuodelta 1955. Hän sijoittui Lontoon olympialaisissa 1948 keihäänheitossa neljänneksi tuloksella 65,89. Hänellä on useita maaotteluedustuksia.
Raimo Lunila
Raimo Lunila (s. 3. tammikuuta 1925 Vaasa) on suomalainen keihäänheittäjä, joka sijoittui pronssille Kalevan kisoissa 1949 tuloksella 66,29. Hänen ennätyksensä on 69,98. Hänellä on maaotteluedustus vuodelta 1950. Hän edusti Tainionkosken Urheilijoita.
Kalliohatikka
Kalliohatikka ("Spergula morisonii") on Euroopassa tavattava, kohokkikasveihin kuuluva keväällä kukkiva kasvi.
Kalliohatikka kasvaa 8–25 cm korkeaksi. Kasvi on väriltään ruohon- tai sinertävänvihreä. Varret ovat kohenevia tai pystyjä, kukinnan jälkeen piteneviä ja kaljuja tai harvaan hapsikarvaisia. Kukinnon alla oleva varren nivelväli on tavallisesti 2–3 kertaa alempien nivelvälien pituinen. Vastakkain olevat tasasoukat lehdet ovat 5–20, joskus jopa 40 mm pitkiä. Lehdet ovat nivelvälejä selvästi lyhyempiä ja ne eivät ole kouruisia. Lehtien korvakkeet ovat kalvomaisia ja ne eivät ole niveltä ympäröivästi yhdyskasvuisia. Kukat ovat pieniä, valkoisia ja pallomaisia. Verhiö ja teriö ovat viisilehtisiä. Terälehdet ovat 2,5–4 mm pitkiä, verholehtien pituisia tai niitä hieman lyhyempiä. Kalliohatikka kukkii Suomessa touko-kesäkuussa. Hedelmä on viisiliuskaisesti aukeava, munanmuotoinen kota. Siemenet ovat siipipalteisia, reunasta nuijakarvaisia ja vaihtelevat muodoltaan pallomaisista linssimäisiin.
Kalliohatikka on enimmäkseen ylitalvinen, yksivuotinen kasvi. Sen siemenet itävät jo syksyllä ruusukkeiksi, josta seuraavana keväänä kasvaa kukkavarsi.
Suomessa hyvin yleinen peltohatikka ("S. arvensis") muistuttaa melko paljon kalliohatikkaa.
Kalliohatikan päälevinneisyysalue Euroopassa ulottuu Etelä-Ranskasta Saksaan ja Puolaan sekä Etelä-Norjaan sekä Etelä- ja Keski-Ruotsiin ja -Suomeen. Lisäksi laji kasvaa Alpeilla. Satunnaisemmin sitä tavataan Espanjassa, Englannissa, Ukrainan länsiosissa, Virossa ja Sisiliassa. Euroopan ulkopuolelta lajia on tavattu ainoastaan Marokossa. Suomessa kalliohatikka on alkuperäislaji, jota kasvaa Etelä- ja Länsi-Suomessa lähinnä linjan Vaasa–Lappeenranta eteläpuolella.
Kalliohatikka kasvaa kuivilla ohuthumuskerroksisilla jäkäläkallioilla, etenkin niiden lakiosissa. Lajia tavataan myös hiekkakankaiden paljastuneilla hietikkolaikuilla. Suomessa laji suosii erityisesti graniittikallioita.
Calico Cat
Calico Cat on ranskalainen lippauistin. Caliko Cat on ahvenien suosiossa mutta ei ole mikään ihme vaikka hauki ottaisikin kiinni Calico Catin koukkuihin. Kyseisestä uistimesta on monia eri versioita, esimerkiksi koko tai lipan väri voi vaihdella, joissakin versioissa on jigin tyylinen kala.
Paavo Tourunen
Paavo Tourunen (17. elokuuta 1929 Äänekoski – 29. lokakuuta 1955) on suomalainen keihäänheittäjä, joka sijoittui pronssille Kalevan kisoissa 1954 ennätystuloksellaan 71,25.
Tourunen edusti Äänekosken Urheilijoita.
Return of the Boogeyman
Return of the Boogeyman tai Boogeyman 3 on vuonna 1994 valmistunut toinen jatko-osa kauhuelokuvalle "The Boogeyman – sakset kurkulla". Elokuvan on ohjannut Deland Nurse.
Elokuva oli edeltäjänsä tavoin erittäin pahasti kritisoitu ja se sortui "" -elokuvan tavoin myös näyttämään suurimmaksi osaksi elokuvasta takaumina toimivaa kuvamateriaalia edellisistä elokuvista. Kuten kakkososa, myös tämä ilmestyi ainoastaan videolevitykseen. Yhdysvalloissa elokuvan julkaisi Sony Pictures.
Martanpäivä
Martanpäivä on Marttaliiton kesäjuhla, jota vietetään vuosittain Martan nimipäivänä 26. heinäkuuta. Marttayhdistykset järjestävät Martanpäivänä ympäri Suomen erilaisia tapahtumia, jotka vaihtelevat pihajuhlista rantakemuihin ja ohjelmallisiin iltamiin.
Ilmatar ja sotka
Ilmatar ja sotka on suomalaisen kuvanveistäjä Aarre Aaltosen tunnetuimmaksi teokseksi mainittu teos, joka esittää maailman syntyä Kalevalan näkökulmasta. Eeppistä aihetta on kuvattu art decoon ja klassismiin viittaavalla tavalla. Patsas sijaitsee Helsingissä Sibeliuksen puistossa, puiston halkovan Mechelininkadun itäpuolella.
Vuonna 1928 perustettu, Suomen Kulttuurirahastoon 2003 sulautettu Leo ja Regina Wainsteinin säätiö järjesti vuonna 1939 patsaskilpailun, jolla oli tarkoitus hankkia Helsinkiin Kalevala-aiheinen veistos. Aaltonen voitti kilpailun.
Pronssiin valettu veistos paljastettiin vasta sodan jälkeen vuonna 1946. Patsaan Vehmaan graniittia olevaan jalustaan on kaiverrettu "Tuuli neittä tuuitteli", säe on Kalevalan ensimmäisestä runosta, joka kuvaa Ilmatarta ja sotkaa osana maailman luomista.
Mechelininkadun länsipuolella olevassa osassa puistoa on Eila Hiltusen Sibelius-monumentti.
Matti Mikkola (keihäänheittäjä)
Matti Mikkola (21. helmikuuta 1916 Valkeala – 3. marraskuuta 1941) oli suomalainen keihäänheittäjä. Hän oli maailman vuositilaston ykkönen vuonna 1940 tuloksella 75,61 m, joka oli myös hänen uransa pisin heitto, sekä vuonna 1941 tuloksella 73,76 m. Hän sijoittui pronssille Kalevan kisoissa 1940 tuloksella 70,04. Hän edusti Suomea kolmessa maaottelussa.
Mikkola kuoli pommituslentokoneen maahansyöksyssä Onttolan lentokentällä lähellä Joensuuta marraskuussa 1941.
Erkki Ahvenniemi
Erkki Matias Ahvenniemi (s. 18. joulukuuta 1932 Lappajärvi) on suomalainen keihäänheittäjä, joka voitti kultaa Kalevan kisoissa 1957 tuloksella 73,14 m. Hänen ennätyksensä on kesäkuussa 1958 heitetty 79,33 m, jolla hän sijoittui sillä hetkellä Suomen kaikkien aikojen tilastossa toiseksi ja tuon kauden maailmantilastossa seitsemänneksi.. Hänellä on seitsemän maaotteluedustusta. Hän edusti Lappajärven Veikkoja.
Weber (yritys)
The Weber-Stephen Products LLC, tunnetaan nimellä Weber, on yhdysvaltalainen yksityisyritys, joka valmistaa hiili-, sähkö- ja kaasugrillejä sekä näiden oheistuotteita. Weber on perustettu vuonna 1893. Yritys toimii 30 maassa ympäri maailmaa. Weberillä on lisäksi neljä Weber grill -ravintolaa Yhdysvalloissa.
Epoksidit
Epoksidit ovat heterosyklisiä eettereitä, joiden rakenteessa on kolmiatominen rengas. Epoksideja voidaan pitää etyleenioksidin eli oksiraanin johdannaisina ja niitä nimitetään myös oksiraaneiksi. Epoksidit ovat hyvin reaktiivisia steerisesti jännittyneen kolmirengasrakenteen vuoksi.
Tyypillisin tapa valmistaa epoksideja on alkeenien hapetus perkarboksyylihapon, kuten perbentsoehapon, m-klooriperbentsoehapon tai trifluoriperetikkahapon avulla. myös vetyperoksidin emäksistä liuosta voidaan käyttää.Reaktio suoritetaan lisäämällä hapetin alkeenin joukkoon. Esimerkissä styreeni hapetetaan perbentsoehapon avulla styreenioksidiksi.
Reaktiossa alkeeni on nukleofiili ja vetyperoksidi tai perkarboksyylihappo on elektrofiili. Reaktio tapahtuu yhtäaikaisprosessina. Tuotteina muodostuu epoksidi ja karboksyylihappo.
Alkeenit, joissa on useita substituentteja reagoivat nopeammin, kuin alkeenit, joissa substituentteja on vähän.Alkyylisubstituentit tekevät alkeenista nukleofiilisemmän, jolloin se reagoi nopeammin elektrofiilisen hapettimen kanssa. Epoksidointi on stereospesifinen reaktio ja cis-alkeeneista muodostuu cis-epoksideja ja trans-alkeeneista trans-epoksideja.
Epoksideja voidaan valmistaa myös halohydriineistä tai käyttämällä glysidolia. Kiraalisten eli optiivisesti aktiivisten epoksidien valmistuksessa käytetyin menetelmä on niin kutsuttu Sharpless-epoksidointi. Tässä reaktiossa katalyyttinä toimii titaani-isopropoksidin ja kiraalisen tartraattiesterin, kuten dietyylitartraatin muodostama kompleksi ja hapettimena tert-butyylihydroperoksidi tai kumeenihydroperoksidi.
Epoksidirengas on steerisesti jännittynyt ja aukeaa helposti. Aukeamista katalysoivat sekä hapot että emäkset ja tuotteena muodostuu β-hydroksiyhdisteitä. Reaktiomekanismit ovat erilaisia kummassakin katalyysityypissä ja tuotteet myös eroavat stereokemialtaan. Happokatalysoidussa reaktiossa epoksidin happiatomi protonoituu, jolloin muodostuu oksoniumioni. Tämän jälkeen nukleofiili reagoi eniten substituoidun hiiliatomin kanssa, jolloin rengasrakenne aukeaa. Emäskatalysoitu renkaan avautuminen on tyypiltään S2-reaktio ja nukleofiili reagoi vähiten steerisesti estyneen hiiliatomin kanssa.
Jos epoksidin aukaisemiseen käytetään alkoksideja muodostuu hydroksyylieettereitä, ammoniakkia käytettäessä tuotteet ovat hydroksyyliamiineja ja fosfiinien kanssa muodostuu fosfiinioksideja.
Epoksidit voidaan myös pelkistää alkoholeiksi käyttämällä litiumalumiinihydridiä. Myös toisiintumisreaktiot karbonyyliyhdisteiksi tai allyylialkoholeiksi ovat mahdollisia.
Eero Ihanamäki
Eero Samuel Ihanamäki (14. lokakuuta 1905 Vaasa – 30. toukokuuta 1995) oli suomalainen keihäänheittäjä, joka voitti Suomen-mestaruuden vuonna 1932 tuloksella 62,79 ja saavutti SM-pronssia vuonna 1933 tuloksella 65,32. Hänen ennätyksensä on 66,92 vuodelta 1935. Hänellä on myös yksi maaotteluedustus. Hän edusti Vaasan Vasamaa.
Hugo Vainio
Hugo Vilhelm Vainio (26. joulukuuta 1910 Riihimäki – 7. lokakuuta 1987) oli suomalainen keihäänheittäjä, joka sijoittui pronssille Kalevan kisoissa 1935 tuloksella 66,97, Kalevan kisoissa 1937 hopealle tuloksella 67,87 ja pronssille Kalevan kisoissa 1942. Hänen ennätyksensä on 72,39 syyskuussa Helsingissä 1939, joka sillä kaudella oli maailman viidenneksi paras heitto. Hänellä on kolme maaotteluedustusta. Hänellä oli maailman kuudenneksi paras heitto vuonna 1935. Hän ei kuitenkaan saanut arvokisaedustuksia, koska ei katsastuskilpailuissa päässyt kolmen parhaan joukkoon.
Google Nexus
Google Nexus on sarja Android-käyttöjärjestelmää käyttäviä laitteita, jotka on valmistanut Google yhdessä muiden laitevalmistajien kanssa.Nexus One on tammikuussa 2010 julkaistu HTC:n valmistama Nexus-puhelin. Julkaisuhetkellä siinä oli käyttöjärjestelmänä Android 2.1 Eclair.Nexus S on joulukuussa 2010 julkaistu Samsungin valmistama Nexus-puhelin. Julkaisuhetkellä siinä oli käyttöjärjestelmänä Android 2.3 Gingerbread.Galaxy Nexus julkaistiin marraskuussa 2011. Julkaisuhetkellä siinä oli käyttöjärjestelmänä Android 4.0 Ice Cream Sandwich.Nexus 4 julkaistiin marraskuussa 2012. Julkaisuhetkellä siinä oli käyttöjärjestelmänä Android 4.2 Jelly Bean. Nexus 4 on ensimmäinen Nexus-laite, jonka akku voidaan ladata langattomasti.
Nexus 5 julkaistiin loppuvuodesta 2013. Nexus 5:ssä on 5 tuuman näyttö. Julkaisuhetkellä siinä oli käyttöjärjestelmänä Android 4.4 Kitkat.Nexus 6 julkaistiin 15.10.2014. Nexus 6:ssa on 5,9 tuuman 2K-näyttö ja Snapdragon 805 -prosessori. Julkaisuhetkellä siinä oli käyttöjärjestelmänä Android 5.0 Lollipop.
Nexus 5X (LG)
Nexus 5X julkaistiin syyskuussa 2015. Nexus 5X:ssä on 5,2 tuuman 1080p-näyttö ja Snapdragon 808 -suoritin. Julkaisuhetkellä siinä oli käyttöjärjestelmänä Android 6.0 Marshmallow.
Nexus 6P (Huawei)
Nexus 6P julkaistiin syyskuussa 2015. Nexus 6P:ssä on 5,7 tuuman 2K-näyttö ja Snapdragon 810 -suoritin. Julkaisuhetkellä siinä oli käyttöjärjestelmänä Android 6.0 Marshmallow.Nexus 7 on Googlen ja Asuksen valmistama taulutietokone, jonka toimitukset alkoivat heinäkuussa 2012. Laitteen hinta on alle 200 euroa, ja siitä on saatavilla 8, 16 ja 32 gigatavun mallit.Nexus 10 on Googlen ja Samsungin valmistama taulutietokone, joka julkaistiin marraskuussa 2012. Laitteessa on 10 tuuman näyttö.Nexus Q on kotipalvelin, jonka avulla muista Android-laitteista pystyy siirtämään mediaa televisioihin ja kaiuttimiin. Laite oli myynnissä vain Yhdysvalloissa.
Eugène Boudin
Eugène Boudin (12. heinäkuuta 1824 Honfleur – 8. elokuuta 1898 Deauville) oli ranskalainen taidemaalari ja impressionismin edelläkävijä.
Boudin oli kotoisin Honfleurin satamakylästä, joka sijaitsee Seinen suulla Englannin kanaalin rannalla. Siellä hän tottui Normandian rannikon jatkuvasti muuttuvaan valoon ja säähän. Tätä hän käytti maalauksissaan, ja hän olikin yksi ensimmäisistä ranskalaisista taidemaalareista, joka maalasi ulkona. Claude Monet sai Boudinilta vaikutuksia maalaustyyliinsä, jonka hän sittemmin jalosti impressionismiksi.
Lämpötähtäin
Lämpötähtäin on tähtäin, joka osoittaa kohteen sen ympäristöstä eroavan lämpötilan mukaan. Lämpötähtäintä ei yleensä käytetä valoisessa ympäristössä. Lämpötähtäin on hyödyllisin pitkiin matkoihin ja pimeisiin ympäristöihin.